


Сравнителна таблица за предлаганите изменение и допълнения на Правилника за организацията, дейността и управлението на
ОП „Комплекс за детско хранене“

	Разпоредба
	Настояща редакция
	Предложение за изменение и допълнение

	Чл. 1, ал. 4
	„Общинското предприятие осъществява дейността си въз основа на настоящия Правилник и в съответствие с изискванията на Закона на общинската собственост“
	„Общинското предприятие осъществява дейността си въз основа на настоящия Правилник и в съответствие с изискванията на Закона за общинската собственост, Закона на храните, Наредба 26/18.11.2008г. за устройството и дейността на детските ясли и детските кухни и здравните изисквания към тях, Наредба 2 от 07.03.2013г. за здравословно хранене на децата на възраст от 0 до 3 години в детските заведения и детските кухни, Наредбата за придобиване, управление  и разпореждане с общинско имущество, приета на Общински съвет - Варна.“

	Чл. 1, ал. 5
	„Общинското предприятие е второстепенен разпоредител с бюджетни кредити.“
	„Общинското предприятие е второстепенен разпоредител с бюджет.“

	Чл. 1, ал. 6
	„Общинското предприятие осъществява дейността си под наименованието "Комплекс за детско хранене" - Варна на адрес: гр. Варна, бул. "Мария Луиза" 11“
	„Общинското предприятие осъществява дейността си под наименованието „Комплекс за детско хранене” – Варна, с  адрес на управление: гр. Варна, бул. „Мария Луиза” №11.“


	Чл.2

	„Предмет на дейността на ОП "Комплекс за детско хранене" - Варна е: приготвяне на храна за деца от 10 месеца до 3 годишна възраст, съобразено с изискванията за рационално диетично хранене в кърмаческа и ранна детска възраст за деца от неорганизирания контингент не посещаващи детски ясли и яслени групи в ОДЗ - тата и децата от организирания контингент (детските ясли и яслените групи на ОДЗ-тата). 
А/ Осигурява транспорт за разнос на храната от майките кухни до разливочните пунктове и от кухните на детските ясли до яслените групи на ОДЗ-тата;
Б/ Оказва методично ръководство на детските ясли и яслените групи в ОДЗ - организиран контингент за цялостна дейност на детските кухни към тях, включително и спазването нормите за здравословно хранене при приготвянето на храната;
В/ Осигурява квалификация на персонала, отговарящ за детското хранене;
Г/ Дейността в детските кухни, обхващащи неорганизирания контингент се извършва и в събота и неделя.“


	„Предмет на дейност на ОП „Комплекс за детско хранене” – Варна е: 
1. Приготвяне на храна за деца от 10 месеца до 3 годишна възраст, съобразно изискванията за рационално и диетично хранене в кърмаческа и ранна детска възраст за деца от неорганизирания контингент, непосещаващи детски ясли и яслени групи в детски градини и децата от организирания контингент, посещаващи детски ясли и яслени групи в детски градини. Храната в ОП „КДХ се предлага според седмични менюта, предварително изготвени от инженер технолог, разработени в съответствие с изискванията на Наредба №2 от 07.03.2013 за здравословно хранене на децата на възраст от 0 до 3 години в детските заведения и детските кухни. 
2.  За осигуряване на здравословно, рационално хранене в съответствие с изискванията на Наредба №2 от 07.03.2013 за здравословно хранене на децата на възраст от 0 до 3 години в детските заведения и детските кухни, ОП „Комплекс за детско хранене“ предоставя едно обедно хранене/един ваучер на ден на дете.
3. Дейността в детските кухни, предоставящи обедно хранене е услуга за децата от неорганизирания контингент – деца от 10 месеца до 3 години, отглеждани в домашна обстановка /Наредба №26 от 18.11.2008 г. на МЗ за устройството и дейността на детските ясли и детските кухни и здравните изисквания към тях/.
4. Дейността в детските кухни, обхващащи неорганизирания контингент се извършва и в събота и неделя.
5. За клиенти, нуждаещи се от диетично хранене, менюто им се съобразява с поставената медицинска диагноза и лекарските указания за хранителния режим. ОП „КДХ предлага диетични режими, утвърдени от лекар – диетолог.
6. Осигурява транспорт за разнос на храната от кухни - майки до обектите за раздаване на храна и от кухня на детска ясла, регистрирана в ОДБХ - Варна, с дейност кетъринг до яслените групи на детски градини.
7.  Осигурява квалификация на персонала, отговарящ за детското хранене.“

	Чл.4
	„Общинския съвет приема бюджетната сметка и отчета на общинското предприятие.“
	„Общинският съвет приема бюджет на Общинското предприятие и отчета по същия.“

	Чл.5
	„Периодичният контрол по изпълнение на бюджетната сметка се осъществява от Дирекция "Финанси и бюджет".“
	„Периодичният контрол по изпълнение на бюджета се осъществява от Дирекция „Финанси и бюджет”.“

	Чл.6
	„Цялостния контрол на дейността на общинското предприятие "Комплекс за детско хранене" - Варна се осъществява от Кмета на Община Варна. Със заповед той може да делегира своите права на другите дирекции.“
	“Цялостният контрол на дейността на общинското предприятие „Комплекс за детско хранене” – Варна се осъществява от Кмета на Община Варна или упълномощен със Заповед на Кмета на Община Варна заместник - кмет.”

	Чл.7
	„Стоките и услугите, предоставени на частни физически лица или юридически лица и организации се определят в Приложение № 1 на "Наредба за определянето и администрирането на местните такси и цени на услуги на територията на Община Варна".“
	„Общинското предприятие обслужва дейностите пряко възложени от Община Варна, съобразно действащото законодателство. Стоките и услугите, предоставени на частни физически лица или юридически лица и организации се определят в Приложение 1  на „Наредба за определянето  и администрирането на местните такси и цени на услуги на територията на Община Варна”.“

	Чл. 10
	„Разходите на предприятието са в рамките на утвърдения в бюджетната сметка годишен бюджетен кредит. Доставката на стоки, услуги и извършването на ремонтни дейности се извършват при спазване разпоредбите на ЗОП.“
	„Разходите на предприятието са в рамките на утвърдения Бюджет за съответната година. Доставката на стоки, услуги и извършването на ремонтни дейности се извършват при спазване разпоредбите на ЗОП.“

	Чл.11
	„Приходите от продажба на купони - услуги постъпват по приходната сметка на общинското предприятие, след което се внася по сметката на Община Варна.“
	„Приходите от продажба на ваучери, постъпват по сметката на общинското предприятие, след което се внасят по сметка на Община Варна.“

	Чл.13
	„Общинското предприятие се ръководи и представлява от директор.“
	“Общинското предприятие се ръководи и представлява от Директор, а в негово отсъствие от Заместник - директор.”

	Чл.15
	„Директорът организира и управлява дейността на предприятието съобразно действащото законодателство, решенията на Общинския съвет и заповедите на Кмета на общината.“
	„Директорът организира и управлява дейността на предприятието, съобразно действащото законодателство, решенията на Общински съвет - Варна и заповедите на Кмета на Община-Варна. При изпълнение на задълженията си, той се подпомага от заместник-директора на предприятието.“

	Чл.18
	 Директорът:
[bookmark: _GoBack]1. ръководи, контролира и отговаря за цялостната дейност, включително и спазва нормите за здравословно хранене при приготвянето на храната;
2. представлява ОП пред всички държавни и общински органи, пред организации, физически и юридически лица;
3. отговаря за хигиенния и противоепидемичен режим;
4. сключва, изменя и прекратява трудови договори на лицата, които работят в ОП, с изключение на Гл. счетоводител;
5. утвърждава щатното разписание;
6. утвърждава правилник за вътрешния ред;
7. отговаря за законосъобразното и целесъобразно разходване на бюджета;
	Директорът на ОП „Комплекс за детско хранене“:
1. ръководи, контролира и отговаря за цялостната дейност на общинското предприятие, включително и спазването нормите за здравословно хранене при приготвянето на храната;
2. представлява общинското предприятие пред всички държавни и общински органи, пред организации, физически и юридически лица;
3. отговаря за хигиенния и противоепидемичен режим;
4. отговаря за законосъобразното и целесъобразно разходване на бюджета на общинското предприятие;

	Чл.19
	„Директорът стопанисва предоставеното му имущество с грижи на добър стопанин,“
	Директорът стопанисва предоставеното му общинско имущество в съответствие с изискванията на чл.52, ал.4 от ЗОС.  Имоти и вещи - общинска собственост, се управляват в интерес на населението в общината съобразно разпоредбите на закона и с грижата на добър стопанин, съгл. чл.11, ал.1 от ЗОС. Имотите са предоставени от Община Варна със заповед за безвъзмездно ползване за нуждите на предприятието. Директорът няма право да променя предназначението на предоставения му имот и го ползва съобразно функционалното му предназначение. Всички консумативи, както и разходите по текущо поддържане на имота се извършват за сметка на ОП „Комплекс за детско хранене“. Необходимите основни ремонти, преустройства и трайни подобрения на имотите, се извършват за сметка на Бюджета на Общинското предприятие само след предварително писмено съгласие от страна на Община Варна. Отстраняването на повреди, които се дължат на обикновено ползване на имота е за сметка на ОП „Комплекс за детско хранене“. Експлоатацията на имоти подлежи на контрол на Община Варна за спазване на действащото законодателство и актовете на Общински съвет – Варна.

	Чл.22
	„Разработва ежегодна Програма за дейностите по хранене и отчита изпълнението й пред директора на дирекция "Здравеопазване".“
	„Разработва ежегодна Програма за дейностите по хранене и отчита изпълнението й пред Кмета на общината или упълномощен от него заместник-кмет.“

	Чл.23
	„Изготвя правилник за вътрешния ред, вътрешни правила за организация на работната заплата и щатно разписание, съгласувано с директора на дирекция "Здравеопазване" и го представя за утвърждение от Кмета на Община Варна.“
	Изготвя правилник за вътрешния ред, вътрешни правила за организация на работната заплата и щатно разписание и го представя за утвърждение от Кмета на Община Варна.


	Чл.26
(нов)
	Поради техническа грешка в настоящата редакция на Правилника за дейността липсва разпоредба с пореден номер 26.
	Директорът организира изготвянето, актуализирането и представянето на проект на бюджет за съответната година (прогноза за очакваните приходи и необходимите разходи за дейността му) пред Дирекция „Финанси и бюджет“.

	Чл.30
(нов)
	
	„Настоящият правилник  се приема  на основание  чл.52, ал.3 и ал.4 от Закона за общинската собственост и влиза в сила от момента на приемането му от Общински съвет - Варна.“

